CELEX: 62022CN0131
Language: fi
Date: 2022-02-25 00:00:00
Title: Asia C-131/22: Ennakkoratkaisupyyntö, jonka Amtsgericht Frankfurt am Main (Saksa) on esittänyt 25.2.2022 – flightright GmbH v. Swiss International Air Lines AG

10.5.2022   
            
            
               FI
            
            
               Euroopan unionin virallinen lehti
            
            
               C 191/20
            
         
      Ennakkoratkaisupyyntö, jonka Amtsgericht Frankfurt am Main (Saksa) on esittänyt 25.2.2022 – flightright GmbH v. Swiss International Air Lines AG
      (Asia C-131/22)
      (2022/C 191/25)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Amtsgericht Frankfurt am Main
      
         Pääasian asianosaiset
      
      
         Kantaja: flightright GmbH
      
         Vastaaja: Swiss International Air Lines AG
      
         Ennakkoratkaisukysymykset
      
      
                  1)
               
               
                  Onko kyse asetuksen (EY) 261/2004 (1) 5 artiklan 3 kohdassa tarkoitetusta poikkeuksellisesta olosuhteesta, kun vallitsevat sääolosuhteet ovat kyseisen lennon suorittamiseen sopimattomat niiden konkreettisesta luonteesta riippumatta?
               
            
                  2)
               
               
                  Jos ensimmäiseen kysymykseen vastataan kieltävästi, voidaanko sääolosuhteiden poikkeuksellisuus määrittää käyttämällä perusteena niiden alueellista ja kausittaista yleisyyttä niiden esiintymispaikalla ja -aikana?
               
            
                  3)
               
               
                  Onko kyse asetuksen 5 artiklan 3 kohdassa tarkoitetusta poikkeuksellisesta olosuhteesta, jos ilmaliikenteen hallintaa koskevan päätöksen vaikutus tiettyyn lentokoneeseen jonakin tiettynä päivänä aiheuttaa kyseisen lentokoneen yhden tai useamman lennon pitkäaikaisen viivästymisen, lennon siirtymisen seuraavaan päivään tai sen peruutuksen riippumatta siitä, mistä syystä tämä päätös on tehty?
               
            
                  4)
               
               
                  Jos kolmanteen kysymykseen vastataan kieltävästi, onko päätöksen syyn oltava poikkeuksellinen, jolloin sen ilmeneminen ei ole odotettavissa?
               
            
         (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (EUVL 2004, L 46, s. 1).